open-index/open-wikipedia-markdown huggingface dataset:
Duhoborit

**Duhoborit** eli duhobortsit, "hengensoturit", on ukrainalaisperäinen uskonlahko, saanut ehkä alkunsa jonkin ulkomaisen kveekarin vaikutuksesta 1740–1750 Harkovan kuvernementissa, josta se levisi muihinkin, etupäässä silloisen Venäjän eteläisiin kuvernementteihin. Vuosisadan lopulla Venäjän hallitus alkoi vainota duhoboreja. Heitä vuonna 1801 tarkastamaan lähetetty Lopuhin-niminen henkilö antoi heistä myönteisen kuvauksen, jonka vuoksi hallitus käski kaikkien lahkokunnan jäsenten siirtyä Taurian kuvernementtiin Molotšnajoen rannoille. Siellä he vaurastuivat. Hallitus alkoi kuitenkin 1819 vainota heitä, ja 1837 heidän käskettiin siirtyä Taka-Kaukasiaan. Vuonna 1900 osa heistä siirtyi Kanadaan,  jossa Brittiläisessä Kolumbiassa on edelleen perinteitä jatkava etnis-uskonnollinen duhobor-yhteisö. Historioitsijat ovat verranneet heitä kveekareihin ja mennoniitteihin, ja heitä on pidetty elämäntapansa vuoksi esihippeinäkin.

Duhoborien seitsemäntuhantinen joukko saapui Kanadaan, jonne myös heidän 1887 Siperiaan karkotettu henkinen johtajansa Peter (Pjotr) Verigin pääsi 1902. Hän kuoli 1924 junan räjähdyksessä, joka kantaa salamurhan tunnusmerkkejä. Ryhmässä tapahtui hajaannusta, ja lopullisen pirstoutumisen aiheutti lama. Nykyisin duhoborit asuvat hajallaan Kanadassa, ja he ovat vähitellen sulautuneet kanadalaiseen kulttuuriin. Duhoboreja arvioidaan olevan 20&nbsp;000–30&nbsp;000, mutta aktiivisia ehkä kymmenesosa. Perinteitä säilyttää ja ylläpitää Brittiläisessä Kolumbiassa Castlegarissa museo ja kulttuurikeskus Doukhobor Discovery Centre.

Duhoborien opin mukaan aistillinen osa Jumalaa asuu luonnossa ja henkinen ihmisen sielussa, joka on ollut olemassa jo ennen maailman luomista. He eivät tunnustaneet perisyntiä ja ruumiillista ylösnousemusta. Kristus oli ihminen, jossa erittäin korkeassa määrässä ilmeni jumalallinen järki. Kirkko ei ole ulkonainen laitos vaan ilman kansallista ja uskonnollista erotusta kaikkien niiden yhteys, joissa on sisäinen, jumalallinen valo. Kaikki ihmiset ovat tasa-arvoisia. Maallinen esivalta ei ole heitä varten. Duhoborit eivät vakaumukseltaan voi astua sotapalvelukseen eivätkä vannoa valaa.

## Lähteet

## Aiheesta muualla
Džumhurijat

**Džumhurijat** (, ”Tasavalta”) on Tadžikistanin pääkaupungissa Dušanbessa ilmestyvä tadžikinkielinen sanomalehti.

Lehden ensimmäinen numero ilmestyi maaliskuussa 1925 nimellä *Idi todžik* (”Tadžikkien juhla”). Se sai toisesta numerostaan lähtien nimen *Bedori todžik* (”Tadžikkien herääminen”). Vuonna 1928 nimeksi tuli *Todžikiston surh* (”Punainen Tadžikistan”) ja vuonna 1955 *Todžikistoni Soveti* (”Neuvosto-Tadžikistan”). 

Kuudesti viikossa ilmestynyt lehti oli neuvostoaikana Tadžikistanin kommunistisen puolueen keskuskomitean sekä Tadžikistanin sosialistisen neuvostotasavallan korkeimman neuvoston ja ministerineuvoston äänenkannattaja. Se oli yksi tasavallan tärkeimmistä sanomalehdistä, jonka rinnalla ilmestyivät muun muassa venäjänkielinen *[[Narodnaja gazeta (Tadžikistan)|Kommunist Tadžikistana]]* ja uzbekinkielinen *[[Xalq ovozi|Sovet Tojikistoni]]*. Lehden painosmäärä oli 200&nbsp;000 kappaletta vuonna 1975.

Tadžikistanin itsenäistyttyä vuonna 1991 lehti sai nimen *Džumhurijat*. Maan sisällissodan aikana se oli viikkoja tai kuukausia ilmestymättä ja monet toimittajat jättivät lehden. Vuonna 1995 *Džumhurijatista* tuli Tadžikistanin hallituksen julkaisu. Se ilmestyi aluksi kerran ja myöhemmin kahdesti ja kolmesti viikossa. Lehden levikki pysyi kuitenkin aluksi pienenä.

*Džumhurijat* on nykyään Tadžikistanin presidentin ja hallituksen äänenkannattaja. Se on tasavallan luetuin sanomalehti ja maan ainoa päivälehti. Viidesti viikossa ilmestyvän lehden painosmäärä oli 51&nbsp;700 kappaletta helmikuussa 2023. Sen aineistoja julkaistaan myös Internet-sivustolla.

## Lähteet

## Aiheesta muualla
* Lehden sivusto
8 tunnin työpäivä

**Kahdeksan tunnin työpäivä** oli sosiaalipoliittinen liike ja yksi työväenliikkeen keskeisistä tavoitteista 1800-luvun jälkipuolelta alkaen. Suomessa asiasta säädettin laki vuonna 1917. Yhdysvalloissa vastaava päätös vahvistettiin vasta vuonna 1938 osana Franklin D. Rooseveltin  New Deal -yhteiskuntasopimusta.

Utopistinen sosialisti Robert Owen ehdotti jo vuonna 1817 seuraavaa jakoa: ”8 tuntia työtä, 8 tuntia lepoa, 8 tuntia virkistystä”.

Kansainvälinen työjärjestö ILO määritteli kahdeksan tunnin työpäivän tehdastyöläisille ensimmäisessä konventiossaan vuonna 1919. Toimistojen ja kaupan alan työntekijöitä koskeva konventio valmistui vuonna 1930.

## Lähteet
Neste 1000 Lakes Rally 1995

**Neste 1000 Lakes Rally 1995** järjestettiin 25.–27. elokuuta 1995. Se oli 46. Suomen ralli kautta aikain. Se ei ollut osa ralliautoilun kuljettajien ja valmistajien MM-sarjaa, vaan ainoastaan kaksilitraisten kaksivetoisten eli F2-autojen MM-sarjan osakilpailu.

## Osallistujat
A-ryhmän nelivetoisilla autoilla kilpailuun osallistuivat mm. Tommi Mäkinen, Juha Kankkunen, Marcus Grönholm ja Sebastian Lindholm. Thomas Rådströmin piti myös osallistua, mutta loukkaantuminen Mänttä 200 -ajossa perui osallistumisen.

F2-autoilla kilpailuun osallistuivat mm. Jarmo Kytölehto, Harri Rovanperä ja Per Svan Opeleilla, Alister McRae, Ari Mökkönen ja Gregoire de Mevius Nissaneilla, Tapio Laukkanen Volkswagenilla, Pavel Sibera ja Emil Triner Škodilla sekä Erwin Weber ja Antonio Rius Seateilla.

## Reitti
Reitti oli nyt jopa 546 kilometriä pitkä, eli kaikkien aikojen pisin Jyväskylän Suurajot mitattuna erikoiskokeiden yhteispituudella. Erikoskokeiden määrä kuitenkin väheni 32:een, eli niiden keskipituus nousi yli 16 kilometriin.

Perjantaina ajettiin nyt viisi erikoiskoetta Jyväskylän länsipuolella ennen edellisvuoden perjantailenkin reittiin liittymistä. Keuruu, Höytiä ja Hankasalmi olivat uusia erikoiskokeita, mutta Jukojärveä oli ajettu eri muodossa aiemmin, viimeksi 1981. 

Lauantain reitti oli 258 kilometriä pitkä. Hassi, Päijälä, Västilä, Ouninpohja, Vaheri ja Ehikki ajettiin nyt eri suuntaan. Valkeakosken kaupunkierikoiskoe jäi pois reitiltä.

Sunnuntai oli yhtä pitkä kuin aiemmin, mutta tiivistetty nyt viiteen erikoiskokeeseen. Huomionarvoista oli Lempään ajaminen kahteen kertaan ensimmäisenä erikoiskoetoistona sitten vuoden 1987. Tarkoitus oli saada kokemuksia teiden kestämisestä kahteen kertaan ajaessa.

## Kilpailun tapahtumat

Juha Kankkunen keskeytti ensimmäiselle erikoiskokeelle. Auto osui kiveen ja etupyörä taittui alle. Ensimmäisen ja toisen erikoiskokeen välillä oli huoltokielto, joten Kankkunen olisi joutunut ajamaan 22 kilometriä pitkän Parkkolan kolmella pyörällä. Kankkunen jatkoi rallissa nolla-autona.

Rallin alussa keskeyttivät myös Sebastian Lindholm, N-ryhmän Jouko Puhakka ja Olli Harkki sekä etuvetoisia ajaneet Ari Mökkönen ja Gregoire de Mevius. 

Hassin erikoiskokeella sattui onnettomuus, jossa tiellä kävellyt katsoja kuoli jäätyään 0-auton alle. Erikoiskoe peruttiin. 
## Tulokset

## Lähteet

## Aiheesta muualla
* Rally-Maps.com, erikoiskokeiden reitit kartalla
Jazz-hautajaiset

**Jazz-hautajaiset** on New Orleansissa Lousianassa tunnettu hautajaistapa, jossa hautajaissaattueeseen kuuluu jazzia soittava puhallinorkesteri.  Jazz-hautajaiset ovat erityisesti afroamerikkalaisen yhteisön perinnettä. Yhdysvalloissa mustien orjien hautajaisiin kuului jo 1700-luvulla hautajaissaattue, jossa laulettiin ja soitettiin, ja tapa oli käytössä myös New Orleansissa.

## Hautajaisten kulku
Jazz-hautajaiset noudattavat paraatirakennetta. Kun siunaustilaisuus päättyy, orkesteri seuraa perhettä hautausmaalle joko jalan tai hevosen vetämissä vaunuissa. Orkesteri muodostaa "ensimmäisen rivin" ja soittaa surumusiikkia ja perinteisiä virsiä. Musiikki eroaa nykyjazzista ja myös Dixieland-jazzista. Paraatin johtajalla on näyttävä vyö, musta hattu ja joskus myös koristeellinen sateenvarjo, ja hän kävelee kulkueen edessä. Hautajaisvieraat kulkevat orkesterin takana niin sanottuna "toisena rivinä" mahdollisesti myös tanssien musiikin tahdissa. Vainaja hyvästellään perheen hautaan, joka New Orleansin suoperäisyyden takia on yleensä maanpinnan yläpuolelle nouseva hautakappeli. Tämän jälkeen musiikin tempo vaihtuu, ja orkesteri soittaa iloisia kappaleita, kuten "When the Saints Go Marching In".   

Jazz-hautajaisia järjestetään muusikoille, mutta myös muille. Tapaa pidetään kunnioittavana, sillä jazzin katsotaan kuuluvan yhtä lailla kuolemaan kuin elämäänkin. 

## Populaarikulttuurissa

* Grigori Aleksandrovin elokuvassa *Iloiset pojat* (1934) nähdään jazz-hautajaiset. 
* James Bond-elokuva ''Elä ja anna toisten kuolla'' (1973) alkaa jazz-hautajaisilla. 

## Lähteet

## Aiheesta muualla
*
Palmunäädät

**Palmunäädät** (Paradoxurinae) eli palmusivetit on sivettieläimiin kuuluva alaheimo. Nämä eläimet elävät puissa ja niiden jalat ovat sopeutuneet puissa kiipeämiseen siten, että niillä on terävät kynnet, paljaat anturat ja kolmas ja neljäs varvas ovat osittain kasvaneet yhteen. Ne syövät enimmäkseen hedelmiä. Afrikanpalmusivettiä esiintyy itäisessä Afrikassa ja eteläisessä Aasiassa elää seitsemän palmunäätälajia. 

Sukuja:
* Binturongit (*Arctictis*)
* Juovapalmusivetit (*Arctogalidia*)
* Sulawesinpalmusivetit (*Macrogalidia*)
* Naamiopalmusivetit (*Paguma*)
* Musankit (*Paradoxurus*)

## Lähteet
Prince of Persia: The Lost Crown

**Prince of Persia: The Lost Crown** on Ubisoftin kehittämä ja julkaisema toimintaseikkailupeli. Se on ensimmäinen *[[Prince of Persia]]* -sarjan uusi peli sitten vuoden 2010 *[[Prince of Persia: The Forgotten Sands|Prince of Persia: The Forgotten Sandsin]]*. Peli julkaistiin Nintendo Switchille, PlayStation 4:lle, PlayStation 5:lle, Windowsille, Xbox Onelle ja Xbox Series X/S:lle 18. tammikuuta 2024.

## Pelaaminen
*The Lost Crown* on sivuttain rullaava toimintaseikkailu. Pelin päähenkilö Sargon voi hyppiä ja liukua liikkuakseen nopeasti tasojen välillä. Hän voi miekkailla taistellakseen vihollisia vastaan. Hyvin ajoitettu torjunta auttaa rakentamaan Sargonin Athran hehkua, jonka avulla hän voi käyttää erikoiskykyä, kun se on täynnä. Pelaaja voi käyttää useita aikaan perustuvia erikoisvoimia, joista on apua taistelussa ja tasohyppelyssä. "Rush of the Simurgh" antaa Sargonille mahdollisuuden hypätä hetkessä eteenpäin ajassa, kun taas "Shadow of the Simurghin" avulla hän asettaa "varjomerkin", joka toimii väliaikaisena tarkistuspisteenä, johon pelaaja voi palata välittömästi. Sargon voi myös käyttää hänen kykyjään muuttavia talismaaneja.

## Juoni
Pelin päähenkilö on nuori Sargon, joka on Kuolemattomien jäsen. Sargonin täytyy mennä kirottuun Qaf-vuoren kaupunkiin pelastaakseen siepattu prinssi Ghassan. 

## Kehitys
Pelin on kehittänyt Ubisoftin Montpellierin studio, joka on myös vastannut Rayman-pelisarjasta.Pelin kehitys kesti kolme ja puoli vuotta. Pelin musiikit ovat säveltäneet brittiläinen Gareth Coker ja iranilainen Mentrix. Peli on ottanut vahvasti vaikutteita persialaisesta mytologiasta, ja pelin ohjaaja Mounir Radi kertoi, kuinka tiimi päätti "kertoa mytologiasta, jonka pitäisi olla paremmin tunnettu", ja kuinka persialainen kulttuuri on vaikuttanut muihin mytologioihin käyttämällä pomohahmoina hirviöitä kuten manticoraa.

## Lähteet

## Aiheesta muualla
* Virallinen verkkosivu
Käärme paratiisissa

**Käärme paratiisissa** (*The Garden of Eden*) on Ernest Hemingwayn vuonna 1986 postuumisti julkaistu romaani, jonka suomennos ilmestyi 1988. Se on kolmen nuoren aikuisen suhteita kuvaava teos. 

Kirjailija David Bourne ja hänen varakas vaimonsa Catherine viettävät kuherruskuukauttaan Etelä-Ranskan hotelleissa. Samalla David kirjoittaa romaania isänsä kokemuksista siirtomaa-ajan Afrikassa. Catherine rikkoo idyllin, kun hän alkaa leikitellä sukupuolirooleilla. Lopulta hän tuo hotelliin Marita-nimisen naisen, ja naiset alkavat kilpailla Davidin suosiosta.

Kirjailijan kuollessa teos ei ollut vielä valmis. Ennen julkaisua toimittajat lyhensivät käsikirjoitusta. Muutamia kohtia myös laajennettiin, mikäli tekstin selkeys ja johdonmukaisuus sitä vaativat.

Teos jakautuu neljään kirjaan eli päälukuun. Ensimmäisen kirjan kolme lukua kuvaavat leppoisaa kuherruskuukautta. Toisen kirjan viisi lukua kuvaa Catherinen muuttumista. Hän käy yksin suurkaupungissa ja muuttaa kampauksensa poikamaiseksi. Kolmas kirja sisältää 15 lukua. Siinä kehittyy kolmikon välinen jännite, ja samalla David kirjoittaa kirjansa valmiiksi. Neljännen kirjan neljässä luvussa tapahtuvat loppuratkaisut, jolloin Davidin työ tuhoutuu.

## Lähteet

## Aiheesta muualla
* Käärme paratiisissa, Kirjasampo.fi
Keuruun sosiaali- ja terveysasema

Keski-Suomen hyvinvointialueen **Keuruun sosiaali- ja terveysasema** (ent. Keuruun terveysasema) toimii Keuruulla osoitteessa Kantolantie 7.

Sosiaali- ja terveysasemalla toimii lääkärin ja hoitajan, muistihoitajan sekä diabeteshoitajan vastaanotto. Hoitotarvikejakelu, suun terveydenhuolto, neuvola, kuntoutus sekä mielenterveys- ja päihdepalvelut löytyvät myös. Asemalla on mahdollisuus röntgentutkimuksiin  sekä arkisin toimii myös Fimlabin näytteenotto.

Sosiaali- ja terveysaseman yhteydessä toimii myös sairaala. Sairaalan toiminta on maan vanhinta ja vuonna 2019 se täytti 130 vuotta. Keski-Suomen hyvinvointialueen aluevaltuusto päätti  kokouksessaan 2. joulukuuta 2025 lakkauttaa Keuruun alueellisen vuodeosaston arviointineuvoston toimenpide-ehdotuksen mukaisesti.

## Lähteet
Frisbeegolfin Euroopan-mestaruuskilpailut

**Frisbeegolfin Euroopan-mestaruuskilpailut** ovat kahden vuoden välein järjestettävät kilpailut, joissa ratkaistaan frisbeegolfin Euroopan-mestaruus. Ensimmäiset frisbeegolfin EM-kilpailut järjestettiin vuonna 1981, mutta säännöllisesti niitä alettiin järjestää vuodesta 1997.

## Mitalistit
### Avoin sarja

Ken Climo voitti turnauksen 2001, mutta yhdysvaltalaisena ei ollut oikeutettu Euroopan-mestarin titteliin.

### Naisten avoin sarja

## Lähteet
Euroopean Disc Golf Federation, voittajat vuosittain:
*https://discgolffederation.eu/champions/

PDGA:n (Professional Disc Golf Association) sivut turnauksista vuodesta 1999 alkaen:
*https://www.pdga.com/tour/event/37795
*https://www.pdga.com/tour/event/4496
*https://www.pdga.com/tour/event/4509
*https://www.pdga.com/tour/event/4668
*https://www.pdga.com/tour/event/6428
*https://www.pdga.com/tour/event/7609
*https://www.pdga.com/tour/event/9721
*https://www.pdga.com/tour/event/12523
*https://www.pdga.com/tour/event/16717
*https://www.pdga.com/tour/event/26707
*https://www.pdga.com/tour/event/35265
*https://www.pdga.com/tour/event/50171
*https://www.pdga.com/tour/event/67395
*https://www.pdga.com/tour/event/90539

### Viitteet
Seyed Ali Mousavi Nour

Seyed Ali Mousavi Noor (, syntynyt 7. maaliskuuta 2006) on iranilainen karateka, joka voitti kultamitalin vuoden 2021 Aasian karaten mestaruuskilpailuissa. Mousavi kuuluu Iranin miesten karatemaajoukkueeseen eri sarjoissa. Hän voitti ensimmäisen virallisen mitalinsa vuonna 2021 Zanjanin maakunnan maajoukkuemestaruudesta. Mousavi on kotoisin Ramhormozin kaupungista.

Hän aloitti karaten 12-vuotiaana, ja voitettuaan useita ruohonjuuritason ikäryhmiä, hänestä tuli maajoukkueen jäsen vuonna 2017 ja hän on tällä hetkellä Iranin islamilaisen tasavallan karatejoukkueen kansallinen mestari.

## Lähteet
Ballenan kansallispuisto

**Ballenan kansallispuisto** on luonnonsuojelualue Costa Ricassa, Puntarenasin maakunnassa.

Puistossa on koralliriuttoja, mangovemetsiä ja hiekkarantoja. Siellä tavataan delfiineitä ja ryhävalaita.

## Lähteet
Tomio Okamura

**Tomio Okamura** (4. heinäkuuta 1972 Tokio, Japani) on tšekkiläinen poliitikko ja liikemies. Hän on toiminut Tšekin edustajainhuoneen jäsenenä vuodesta 2013 ja sitä ennen vuoden Tšekin senaatissa. Okamura on perustamansa Vapaus ja suora demokratia puolueen puheenjohtaja.

## Elämä
Okamura syntyi Tokiossa tšekkiläisen äidin ja japanilaisen isän perheeseen, mutta varttui osittain Tšekkoslovakiassa. Äitinsä terveyden romahtamisen vuoksi hän ja hänen veljensä kasvoivat osittain orpokodissa Mašťovissa Länsi-Tšekissä. Nuorena aikuisena hän matkusti Japaniin, jossa hän teki töitä muun muassa roskienkerääjänä. Okimura tunsi tulleensa syrjityksi, joten hän muutti takaisin Tšekkiin, jossa hän työskenteli kääntäjänä ja matkaoppaana.

### Poliittinen ura
Okamura valittiin Tšekin senaattiin vuonna 2012 sitoutumattomien listalta. Seuraavana vuonna hän oli mukana perustamassa uutta Suoran demokratian aamunkoitto (*Úsvit přímé demokracie)* -nimistä puoluetta, jonka puheenjohtajaksi hänet valittiin. Vuoden 2013 edustajainhuoneen vaaleissa puolue ylitti viiden prosentin äänikynnyksen, ja Okamura siirtyi senaattorin paikalta edustajainhuoneeseen.

Okamura erosi Suoran demokratian aamunkoitosta vuonna 2015. Yhdessä Radim Fialan kanssa hän perusti Vapaus ja suora demokratia -puolueen, jonka puheenjohtajana Okamura toimii yhä. Vuoden 2017 vaaleissa puolue sai 10,64 % äänistä ja Okamura valittiin edustajainhuoneen varapuhemieheksi. Vuoden 2021 vaaleissa puolue menetti kaksi paikkaa, mutta Okamura säilytti paikkansa.

Lokakuussa 2024 Tšekin parlamentin sisäinen kurinpitoelin tuomitsi Okamuran 20 000 Tšekin korunan sakkoihin sen jälkeen kun hän oli kutsunut edustajainhuoneen varapuheenjohtajaa Jan Bartošekia ”nykyajan Hitleriksi”.

## Yksityiselämä
Okamuran vanhempi veli Hayato Okamura valittiin Tšekin edustajainhuoneeseen vuoden 2021 vaaleissa KDU-ČSL:n jäsenenä. Veljessarjan nuorin Osamu Okamura työskentelee arkkitehtina, ja oli Vihreiden eurovaaliehdokas kesän 2024 vaaleissa.

## Lähteet

## Aiheesta muualla
*Tomio Okamura Tšekin edustajainhuoneen sivuilla
Pihtiputaan sosiaali- ja terveysasema

Keski-Suomen hyvinvointialueen **Pihtiputaan sosiaali- ja terveysasema** toimii Pihtiputaalla osoitteessa Asematie 12. Asemalta löytyy lääkärin ja hoitajan vastaanotto, suun terveydenhuolto, neuvola, kuntoutus sekä mielenterveys- ja päihdepalvelut. Siellä on myös mahdollisuus röntgentutkimuksiin sekä arkisin näytteenottoon Fimlabin laboratoriossa.

Sosiaali- ja terveysaseman yhteydessä toimii myös sairaala, jossa on vuodeosasto lyhytaikaiseen hoitoon ja hoivaosasto pidempiaikaisille potilaille. Keski-Suomen hyvinvointialueen aluevaltuusto päätti  kokouksessaan 2. joulukuuta 2025 lakkauttaa Pihtiputaan alueellisen vuodeosaston arviointineuvoston toimenpide-ehdotuksen mukaisesti sekä  terveysaseman muuttamisesta sote-palvelupisteeksi. Pihtiputaan kunta aloitti päätöksen jälkeen selvityksen hyvinvointialueen vaihtamisesta. Se kertoi, että useat yksityiset terveysalan yritykset ovat olleet kuntaan yhteydessä ja tarjonneet mahdollisuutta tuottaa terveyspalveluita alueen asukkaille. Pihtiputaan kunta tekee myös valituksen hallinto-oikeuteen hyvinvointialueen päätöksestä.

## Lähteet
Narodnaja gazeta (Tadžikistan)

**Narodnaja gazeta** (, ”Kansan lehti”) on Tadžikistanin pääkaupungissa Dušanbessa ilmestyvä venäjänkielinen sanomalehti.

Lehti perustettiin vuonna 1925 nimellä *Sovetski Tadžikistan* (”Neuvosto-Tadžikistan”), mutta sen julkaisu keskeytyi taloudellisista syistä vuonna 1927. Se syntyi uudelleen vuonna 1929 ja sai vuonna 1930 nimen *Kommunist Tadžikistana* (”Tadžikistanin kommunisti”).

*Kommunist Tadžikistana* oli neuvostoaikana Tadžikistanin kommunistisen puolueen sekä Tadžikistanin sosialistisen neuvostotasavallan korkeimman neuvoston ja ministerineuvoston äänenkannattaja. Se oli yksi tasavallan tärkeimmistä sanomalehdistä, jonka rinnalla ilmestyivät muun muassa tadžikinkielinen *[[Džumhurijat|Todžikistoni Soveti]]* ja uzbekinkielinen *[[Xalq ovozi|Sovet Tojikistoni]]*. Kuudesti viikossa ilmestyneen lehden painosmäärä oli 83&nbsp;000 kappaletta vuonna 1972.

Lehti sai nimen *Narodnaja gazeta* Tadžikistanin itsenäistyessä syyskuussa 1991. Siitä tuli riippumaton julkaisu, mutta maan sisällissodan aikana sen ilmestyminen oli vähällä kokonaan loppua. Vuonna 1998 lehdestä tuli Tadžikistanin presidentin ja hallituksen virallinen äänenkannattaja .

*Narodnaja gazeta* ilmestyy vuodesta 2004 lähtien kerran viikossa. Sen painosmäärä oli noin 11&nbsp;000 kappaletta vuonna 2020. Lehden Internet-sivusto avattiin vuonna 2017.

## Lähteet

## Aiheesta muualla
* Lehden sivusto
Mince pie

**Mince pie** on brittiläinen, joulun aikaan tarjottava murotaikinaleivonnainen, joka täytetään brandyllä kostutetuilla kuivahedelmillä ja mausteilla. Leivonnaiselle ei ole vakiintunutta suomenkielistä nimitystä: esimerkiksi Charles Dickensin joulutarinassa se on käännetty joulutortuksi ja J. R. R. Tolkienin ''Hobitissa'' täytetortuksi. Suomenkielisissä resepteissä on käytetty myös nimityksiä englantilaiset tai brittiläiset hedelmäpiiraat.

## Historia
Vielä Tudorien aikakaudella mince pie oli suolainen piirakka, joka muotoiltiin seimen muotoiseksi ja koristeltiin taikinasta tehdyllä Jeesus-lapsella. Valmistusainekset symboloivat jouluevankeliumin yksityiskohtia, ja niiden lukumäärä oli kolmetoista Jeesuksen ja hänen opetuslastensa mukaan. Täytteeseen kuului kuivahedelmiä, kuten rusinoita, luumuja ja viikunoita, minkä lisäksi siihen laitettiin karitsan- tai lampaanlihaa ja mausteita (kanelia, neilikkaa ja muskottipähkinää) – liha edusti paimenia ja mausteet tietäjiä. Lihan sekoittaminen makeiden ainesten kanssa ei ollut mitenkään epätavallista keskiajalla.

Tortun muoto muuttui pyöreäksi vasta uskonpuhdistuksen jälkeen. Varmuudella ei tiedetä, milloin täytteeseen lakattiin laittamasta lihaa. Lampaanlihan tilalla alettiin käyttää 1700-luvulla kieltä tai sisälmyksiä ja 1800-luvulla jauhettua naudanlihaa. Joskus viktoriaanisen aikakauden lopulla ja 1900-luvun alussa liha jäi kokonaan pois – tosin täytteeseen lisättiin hedelmien lisäksi vielä ihraa.

## Uskomukset
Mince piehin liitetään Isossa-Britanniassa erilaisia uskomuksia. Jos leipomisvaiheessa hämmentää täytettä myötäpäivään, se tuo onnea. Joulun ensimmäistä mince pieta syödessä tulisi toivoa jotakin, eikä leivonnaista saa koskaan leikata veitsellä.

## Lähteet
Ingrid Bolsø Berdal

**Ingrid Bolsø Berdal** (s. 2. maaliskuuta 1980 Inderøy) on norjalainen näyttelijä. Hän valmistui Norjan teatterikorkeakoulusta vuonna 2004 ja aloitti samana vuonna näyttelijänuransa Det Norske Teatretissa. Ensimmäisen elokuvaroolinsa Berdal teki vuonna 2006 elokuvassa *Gymnaslærer Pedersen*. Berdal on voittanut vuoden tulokkaan Heddan vuonna 2005, parhaan naispääosan Amandan 2007 ja parhaan näyttelijän Gullrutenin 2020.
## Lähteet

## Aiheesta muualla
Hydroterminen aukko

**Hydroterminen aukko** on merenpohjassa oleva purkaushalkeama, josta pulppuaa vulkaanisen toiminnan lämmittämää vettä. Veden lämpötila voi olla jopa yli 350 astetta. Korkeasta lämpötilasta huolimatta aukosta pursuava vesi ei kiehu, koska valtameren pohjalla kiehumapiste on noussut suuren hydrostaattisen paineen takia.

Hydrotermisestä aukosta tulevassa vedessä on mineraaleja, joiden varassa elää mikrobeja, jotka ovat ainutlaatuisten ravintoketjujen perusta. Aukkojen ympäriltä on tavattu yli 300 eliölajia, joista 95% ei elä missään muussa ympäristössä. Joillakin niistä, kuten eräillä putkimadoilla, ei ole edes lähisukulaisia.  Galapagoksenpartamato on esimerkki näistä lajeista joilla ei ole edes suuta tai suolistoa vaan kaikki madon tarvitsema ravinto syntyy sen sisällä, trofosomiksi kutsutussa kudoksessa elävien rikkibakteerien tuottamana. Näiden bakteerien energianlähteenä toimii rikkivedyn hapettaminen ja hiilen lähteenä madon keräämä hiilidioksidi.

## Katso myös
*Musta savuttaja

## Lähteet
Fortniten maailmanmestaruuskilpailut

**Fortniten maailmanmestaruuskilpailut** (Fortnite World Cup) oli New Yorkissa Yhdysvalloissa 26.–28. heinäkuuta 2019 Fortnitessa järjestetty turnaus, jossa pelattiin sekä yksinpelit (solo) että kaksinpelit (duo).

Yksinpelin voitti ylivoimaisesti yhdysvaltalainen Kyle ”Bugha” Giersdorf ja ansaitsi voittorahoja noin kolme miljoonaa dollaria eli noin 2,7 miljoonaa euroa. Potti oli tällöin suurin yksittäiselle pelaajalle jaettu rahapalkinto elektronisen urheilun kilpapelaamisessa. Kaksinpelin voittivat Emil ”Nyhrox” Bergquist Pedersen ja David ”aqua” Wang, jotka ansaitsivat molemmat 1,5 miljoonaa dollaria. Yhteensä koko turnauksessa jaettiin palkintorahoja vajaa 27 miljoonaa euroa. Turnaus on täten yksi kaikkien aikojen suurimmista elektronisen urheilun turnauksista rahapalkintojen osalta.

## Tulokset

## Lähteet
Soinnillinen uvulaarinen frikatiivi

**Soinnillinen uvulaarinen frikatiivi** on konsonanttiäänne, jonka IPA-symboli on ⟨ʁ⟩. Se ilmenee tunnetusti muun muassa ranskan kielessä. Arabian kielessä äännettä merkitsee kirjain غ ja turkkilaisissa usein ğ.

## Lähteet
Sakshaugin vanha kirkko

**Sakshaugin vanha kirkko** () on Inderøyn kunnassa Trøndelagin läänissä Norjassa sijaitseva 1100-luvulla rakennettu keskiaikainen kivikirkko. Se jäi pois käytöstä vuonna 1871, kun uusi Sakshaugin kirkko valmistui. Vanha kirkko kuitenkin korjattiin 1900-luvulla ja vihittiin uudelleen käyttöön vuonna 1958.

## Kuvia

Sakshaug gamle kirke som ruin.jpg|Osittain puretun kirkon rauniot ennen 1900-luvun kunnostamista.
Sakshaug old church interior eastwards.jpg|Kirkkosali
Sakshaug old church pulpit 2.jpg|Saarnastuoli


## Lähteet

## Aiheesta muualla
Sakshaugin kirkko

**Sakshaugin kirkko** () on Inderøyn kunnassa Trøndelagin läänissä Norjassa sijaitseva kivinen pitkäkirkko vuodelta 1871.
## Lähteet

## Aiheesta muualla
Inderøyningen

**Inderøyningen** on norjalainen vuonna 1993 perustettu paikallislehti, jonka kotikunta on Inderøy. Lehden omistaa Trønder-Avisa. Se ilmestyy paperisena kerran viikossa.
## Lähteet

## Aiheesta muualla
* Lehden verkkosivut
Munchs gate

**Munchs gate** on St. Hanshaugenin kaupunginosassa Oslossa sijaitseva lyhyt katu, joka ulottuu Apotekergatalta St. Olavs plassille. Se on nimetty historian professori Peter Andreas Munchin mukaan.

## Lähteet

## Aiheesta muualla
Teuvo Juuvinmaa

**Teuvo Tapani Juuvinmaa** (s. 26. syyskuuta 1943 Vaala) on suomalainen eläköitynyt yritysjohtaja, joka on saanut teollisuusneuvoksen arvonimen.

Juuvinmaa syntyi Mauno Juuvinmaan ja Hilda Kilpeläisen perheeseen. Hän avioitui 1967 Hilkka Inkeri Uiton kanssa.

Juuvinmaa tuli ylioppilaaksi  Puolalan yhteislyseosta 1962 ja valmistui ekonomiksi Turun kauppakorkeakoulusta 1969. Juuvinmaa oli Kansallis-Osake-Pankin palveluksessa 1965–1969 ja Polttoaine Osuuskunnan ja Oy G. H. H. Ab:n, vuodesta 1976 Aspo Oy,  toimistopäällikkö vuodesta 1969, taloudesta ja hallinnosta vastaava apulaisjohtaja vuodesta 1975, talousjohtaja vuodesta 1980, talous- ja hallintojohtaja vuodesta 1984, varatoimitusjohtaja vuodesta 1986 ja toimitusjohtaja 1991–1994 teollisuusneuvos Henrik B. Nybergin jälkeen. Aspoyhtymä Oy:n, vuodesta 1998 Aspo Oyj, toimitusjohtaja Juuvinmaa oli 1994–1999. Hänellä on ollut lisäksi useita liike-elämän ja muita asiantuntija- ja luottamustehtäviä. Teollisuusneuvoksen arvonimen hän sai 1997.

## Lähteet
Xalq ovozi

**Xalq ovozi** (Халқ овози, ”Kansan ääni”) on Tadžikistanin pääkaupungissa Dušanbessa ilmestyvä uzbekinkielinen sanomalehti.

Lehti sai alkunsa tadžikinkielisessä *[[Džumhurijat|Bedori todžikissa]]* vuosina 1926–1927 julkaistuista uzbekinkielisistä sivuista ja sen vuonna 1928 perustetusta liitteestä *Qizil Tojikiston* (”Punainen Tadžikistan”). Vuonna 1929 siitä tuli itsenäinen sanomalehti, joka sai vuonna 1955 nimen *Sovet Tojikistoni* (”Neuvosto-Tadžikistan”).

*Sovet Tojikistoni* oli neuvostoaikana Tadžikistanin kommunistisen puolueen sekä Tadžikistanin sosialistisen neuvostotasavallan korkeimman neuvoston ja ministerineuvoston äänenkannattaja. Se oli yksi tasavallan tärkeimmistä päivälehdistä, jonka rinnalla ilmestyivät muun muassa tadžikinkielinen *[[Džumhurijat|Todžikistoni Soveti]]* ja venäjänkielinen *[[Narodnaja gazeta (Tadžikistan)|Kommunist Tadžikistana]]*. Lehden painosmäärä oli 93&nbsp;500 kappaletta vuonna 1975.

Lehti sai nimen *Xalq ovozi* vuonna 1992, mutta Tadžikistanin sisällissodan aikana sen ilmestyminen oli vähällä loppua kokonaan. Se ilmestyy nykyään kerran viikossa maan hallituksen julkaisuna kyrillisin kirjaimin. Painosmäärä oli 9&nbsp;200 kappaletta vuonna 2022. Lehden Internet-sivusto avattiin vuonna 2013.

## Lähteet

## Aiheesta muualla
* Lehden sivusto
Straumen (Inderøy)

**Straumen** on taajama Inderøyn kunnassa Trøndelagin läänissä Norjassa ja kuntansa hallinnollinen keskus. Taajaman pinta-ala on 1,4 neliökilometriä ja asukasluku 1&nbsp;764 vuonna 2022.

Sakshaug gamle kirke.jpg|Sakshaugin vanha kirkko
Sakshaug kirke.jpg|Sakshaugin kirkko

## Lähteet
Jaana Taponen

**Jaana Taponen** (s. 1965 Joensuu) on suomalainen kirjailija. Romanttista viihdettä kirjoittavan Taposen esikoisromaani *Väärä varustus* julkaistiin vuonna 2008.  

Koulutukseltaan Taponen on liiketalouden tradenomi sekä sisustusalan artesaani. Työuransa aikana hän on toiminut markkinointi- ja myyntitehtävissä, tuottajana ja tuotepäällikkönä. 

## Teokset

* Väärä varustus (Karisto 2008)
* Lalalandia (Karisto 2009)
* Unelmavaras (Karisto 2010)
* Stockan herkku (Karisto 2012)
* Rakas - 7 rakkaustarinaa | Novelli Fanny ja Jimmy (Karisto 2014)
* Taikamatto (Karisto 2017)
* Kristallipallo (Myllylahti 2024)

## Aiheesta muualla
* Kirjasampo: Jaana Taponen
Operaatio Barkhane

**Operaatio Barkhane** oli Ranskan sotilasoperaatio, jonka tarkoitus oli torjua terroristiverkostojen kehittymistä Sahelissa. Se oli käynnissä vuosina 2014–2022 ja oli jatkoa tammikuussa 2013 aloitetulle Operaatio Servalille. Vuonna 2021 Barkhanessa oli 5&nbsp;100 sotilasta, joista suuri osa oli muukalaislegioonasta. Vuoteen 2021 mennessä operaatiossa oli kuollut yli 50 sotilasta. Helmikuussa 2022 Ranska ilmoitti aloittavansa joukkojensa vetäytymisen Sahelista.

## Katso myös

* Malin sisällissota 2012

## Lähteet
Kazahstanskaja pravda

**Kazahstanskaja pravda** (, ”Kazakstanin totuus”) on Kazakstanin pääkaupungissa Astanassa ilmestyvä venäjänkielinen sanomalehti.

Lehti perustettiin vuonna 1920 alueen hallintokaupunkina toimineessa Orenburgissa nimellä *Izvestija Kirgizskogo kraja* (”Kirgiisien aluepiirin tiedonannot”). Se siirtyi vuonna 1925 Qızılordaan ja vuonna 1929 Almatyyn. Lehden nimenä oli *Sovetskaja step* (”Neuvostoaro”) vuodesta 1923 ja *Kazahstanskaja pravda* vuodesta 1932.

*Kazahstanskaja pravda* oli neuvostoaikana Kazakstanin kommunistisen puolueen sekä Kazakstanin sosialistisen neuvostotasavallan korkeimman neuvoston ja ministerineuvoston äänenkannattaja. Se oli yksi tasavallan tärkeimmistä sanomalehdistä, jonka rinnalla ilmestyivät muun muassa kazakinkielinen *[[Egemen Qazaqstan|Sosıalıstik Qazaqstan]]*, uiguurinkielinen *[[Uiğur avazi|Kommunizm tuği]]*, koreankielinen *[[Korjo ilbo|Lenin kitši]]* ja saksankielinen *[[Deutsche Allgemeine Zeitung|Freundschaft]]*. Kuudesti viikossa ilmestyneen lehden painosmäärä oli 254&nbsp;000 kappaletta vuonna 1983.

Kazakstanin itsenäistymisen jälkeen valtiollisena sanomalehtenä jatkanut *Kazahstanskaja pravda* yhtiöitettiin vuonna 1998. Sen toimitus siirrettiin seuraavana vuonna Astanaan. *Kazahstanskaja pravdan* ja *[[Egemen Qazaqstan]]in* julkaisuyhtiöt päätettiin yhdistää valtiolliseen Qazaq gazetteri -lehtikustantamoon vuonna 2020.

*Kazahstanskaja pravda* toimii yhä Kazakstanin viranomaisten äänenkannattajana, jossa julkaistaan maan presidentin ja hallituksen määräykset sekä parlamentin hyväksymät lait. Viidesti viikossa ilmestyvän lehden levikki oli noin 80&nbsp;000 kappaletta vuonna 2021. Sen Internet-sivusto avattiin vuonna 1999.

## Lähteet

## Aiheesta muualla
* Lehden sivusto
Ruokosirkku

**Ruokosirkku** (*Donacospiza albifrons*) on tangaroihin kuuluva lintulaji. Lajia tavataan Etelä-Amerikassa. 

## Koko ja ulkonäkö
Ruokosirkku kasvaa 13–15 cm pitkäksi. Sukupuolet muistuttavat enimmäkseen toisiaan ulkonäöltään. Lajin koiraan pää on harmaa ja selkä sekä siivet ovat harmahtavan ruskeat. Päässä on leveä valkoinen silmäkulmajuova. Selässä ja siivissä on tummia raitoja ja siipien olkapäät kellanruskeat. Ruokosirkkuoiraan rinta ja vatsa ovat kellanruskeat. Naaraslinnun selässä on tiheämmin raidoitusta ja vatsa on vaaleampi. On tosin esitetty, että erot eivät johdu sukupuolest, vaan ruokosirkut ovat ulkonäöltään erilaisia suuren populaationsisäinen suuren vaihtelun, iän ja alueellisen vaihtelun vuoksi.>  

## Levinneisyys ja elintavat
Ruokosirkkua tavataan Brasilian eteläosista Argentiinan pohjois- ja itäosiin ja Boliviassa on erillinen populaatio. Lajin elinympäristöä ovat soiden ja muiden kosteikkojen ruovikot ja ruohomaat. Levinneisyysalueen pohjoisosassa lintu elää kuivemmilla alueilla kuin etelämpänä. Ruokosirkku liikkuu useimmiten pareittain. Lajin pesimäkausi kestää syyskuusta tammikuulle.

## Lähteet
Mervi Katainen

**Mervi Katainen** (o.s. Kuittinen, s. 1978 Vihti) on suomalainen, kokoomusta edustava poliitikko. Katainen on toiminut vuodesta 2023 Espoon kaupunginhallituksen puheenjohtajana. Hän on entisen Suomen pääministerin Jyrki Kataisen puoliso.

Katainen on valtiotieteiden tohtori ja työskenteli ennen kaupunginhallituksen puheenjohtajuutta terveysteknologiayritysten edunvalvontajärjestö Sailab – MedTech Finland ry:n kehittämispäällikönä.

## Elämäkerta
Katainen vietti lapsuutensa ja nuoruutensa Vihdissä. Hän toimi Vihdin nuorisovaltuustossa ja oli sen puheenjohtajana vuonna 1997. Katainen oli perustamassa Suomen Nuorisovaltuustojen Liittoa ja toimi yhdistyksen puheenjohtajana vuonna 1997.

Katainen aloitti jalkapallon pelaamisen 10-vuotiaana Nummelan Palloseurassa ja siirtyi 16-vuotiaana ylimmällä sarjatasolla pelanneeseen Malmin Palloseuraan. Vuonna 1997 hän voitti MPS:n riveissä naisten Suomen Cupin ja SM-hopeaa. Katainen sai ylioppilaaksi valmistuttuaan jalkapallostipendin yhdysvaltalaiseen Kansasin yliopistoon, jossa hän opiskeli vuoden ajan, kunnes aloitti valtiotieteiden opinnot Helsingin yliopistossa. Hän valmistui valtiotieteiden maisteriksi vuonna 2005.

Katainen työskenteli vuosina 2007–2014 Espoon sivistystoimessa suunnittelijana, erityissuunnittelijana ja hallintopäällikkönä. Hän työskenteli europarlamentaarikko Henna Virkkusen poliittisena avustajana Brysselissä vuosina 2015–2017. Katainen toimi väitöskirjatutkijana Helsingin yliopiston valtiotieteellisessä tiedekunnassa vuosina 2017–2023.

Katainen oli ehdolla vuoden 2019 eduskuntavaaleissa Uudenmaan vaalipiirissä kokoomuksen listoilla ja sai 2&nbsp;806 ääntä, muttei tullut valituksi.

Espoon kaupunginvaltuustoon Katainen valittiin vuoden 2021 kuntavaaleissa, joissa hän sai 1&nbsp;220 ääntä. Länsi-Uudenmaan aluevaltuustoon hänet valittiin vuoden 2022 aluevaaleissa, joissa hän sai 2&nbsp;215 ääntä.

Katainen aloitti vuonna 2022 terveysteknologiayritysten edunvalvontajärjestö Sailab – MedTech Finland ry:n kehittämispäällikönä. Hän väitteli valtiotieteiden tohtoriksi Helsingin yliopistosta joulukuussa 2023. Kataisen väitöskirja käsitteli epäluottamusta poliitikkojen ja virkamiesten välillä.

Katainen oli ehdolla Uudenmaan vaalipiirissä vuoden 2023 eduskuntavaaleissa ja sai 3&nbsp;852 ääntä, muttei tullut valituksi.

Kun Henrik Vuornos aloitti pääministeri Petteri Orpon erityisavustajana ja erosi Espoon kaupunginhallituksen puheenjohtajan tehtävästä, Katainen valittiin yksimielisesti uudeksi kaupunginhallituksen puheenjohtajaksi. Samalla hän irtisanoutui työstään ja alkoi hoitaa tehtäväänsä päätoimisesti.

## Vaalimenestys

### Eduskuntavaalit

* 2019: 2&nbsp;806 ääntä (*ei valittu*)
* 2023: 3&nbsp;852 ääntä (*ei valittu*)

### Kuntavaalit

* 2021: 1&nbsp;220 ääntä (*valittiin*)

### Aluevaalit

* 2022: 2&nbsp;215 ääntä (*valittiin*)

## Yksityiselämä
Mervi Kuittinen ja Jyrki Katainen tapasivat Kokoomusnuorten tapahtumassa vuonna 1998 ja alkoivat seurustella kolme vuotta myöhemmin. Pari meni naimisiin vuonna 2003. Heillä on kaksi lasta (s. 2005 ja s. 2009). Perhe asuu Espoon Friisilässä.

Katainen harrastaa jalkapalloa ja muuta liikuntaa sekä lukemista.

## Lähteet
Tiikerilinsanki

**Tiikerilinsanki** (*Prionodon linsang*) eli juovalinsanki eli nauhalinsanki on linsankien sukuun kuuluva laji. Sen esiintymisalue sijaitsee Aasian kaakkoisosassa.

## Lähteet
Moissac

**Moissac** on kunta Lounais-Ranskassa Tarn-et-Garonnen departementissa Oksitanian alueella. Se sijaitsee Tarnjoen varrella, noin 30 kilometriä Montaubanin kaupungista luoteeseen.

Moissac on luostarikaupunki, joka on kehittynyt 700-luvulla perustetun Pyhän Pietarin luostarin ympärille. Luostarista tuli tärkeä etappi Pyhän Jaakobin pyhiinvaellusreitillä, joka kulki Le Puysta Santiago de Compostelan katedraaliin. Luostari koki kultakautensa 1000- ja 1100-luvuilla. Luostari, luostarikirkko portteineen sekä tympanon veistoksineen ovat peräisin tuolta ajalta. Kaupungin merkitys satamakaupunkina kasvoi 1400-luvulla, jolloin sen satamasta kuljetettiin veneillä erityisesti viiniä ja suurissa paikallisissa myllyissä tuotettuja jauhoja Bordeaux'hun. Huippunsa jokikauppa saavutti 1700-luvulla, jolta ajalta ovat keskustan suuret asuintalot. Ranskan suuri vallankumous 1700-luvun lopulla lopetti luostaritoiminnan. Luostari ja luostarin romaaninen portaali listattiin Unescon maailmanperintöluetteloon vuonna 1998 osana Ranskassa sijaitsevien Pyhän Jaakobin pyhiinvaellusreitien varrella olevia historiallisia rakennuksia. 

## Tunnettuja kuntalaisia
*Camille Delthil (1834-1902), runoilija ja poliitikko
*Firmin Bouisset (1859-1925)), kuvittaja, litografi ja julistesuunnittelija

## Lähteet

## Aiheesta muualla
Villaindrit

**Villaindrit** (*Avahi*) on indrien heimoon kuuluva kädellisten suku.

Kaikki villaindrit elävät Madagaskarin metsissä. Niillä on pitkät jalat, lyhyet käsivarret ja pyöreä pää. Ne ovat öiseen aikaan aktiivisia kasvissyöjiä.

Suvussa on yhdeksän lajia:
* Villaindri, *Avahi laniger*
* *[[Avahi occidentalis]]*
* *[[Avahi unicolor]]*
* *[[Avahi cleesei]]*
* *[[Avahi peyrierasi]]*
* *[[Avahi meridionalis]]*
* *[[Avahi ramanantsoavani]]*
* *[[Avahi betsileo]]*
* *[[Avahi mooreorum]]*

## Lähteet
Eva Nyström

**Eva Ulrika Nyström** (s. 29. marraskuuta 1999) on suomalainen jalkapalloilija, pelipaikaltaan puolustaja. Hän edustaa Englannin Superliigassa pelaavaa West Ham Unitedia.

Nyström pelasi Suomessa kausina 2017–2018 PK-35 Vantaan joukkueessa Naisten liigassa 22 ottelua ja teki niissä kolme maalia. Hän voitti jälkimmäisellä kaudella liigamestaruuden. Tämän jälkeen hän siirtyi Ruotsiin, jossa hän pelasi kaudella 2019 toisella sarjatasolla AIK:n joukkueessa. Kaudella 2020 hän pelasi pääsarja Damallsvenskanissa Umeån joukkueessa 21 ottelua, joissa hän teki kaksi maalia. Hän siirtyi kaudeksi 2021 Hammarbyhyn. Hän pelasi joukkueessa ensimmäisellä sarjakaudella 21 ottelua, jossa hän teki yhden maalin, toisella kaudella 25 ottelua, joissa hän teki kolme maalia, kolmannella kaudella 24 ottelua, joissa hän teki kolme maalia, ja neljännellä kaudella 24 ottelua tekemättä maaleja. Hän voitti kaudella 2023 Ruotsin-mestaruuden.

Nyström pelasi Suomen naisten maajoukkueessa ensimmäisen kerran helmikuussa 2022. Hän on pelannut kesäkuun 2025 loppuun mennessä 29 maaottelua ja tehnyt niissä kaksi maalia. Hän teki ensimmäisen maaottelumaalinsa helmikuussa 2024 Espanjassa pelatussa ottelussa Filippiinejä vastaan ja toisen helmikuussa 2025 Kansojen liigan vierasottelussa Unkaria vastaan rangaistuspotkusta.

## Lähteet
Lotta Lindström

**Lotta Lindström** (s. 10. syyskuuta 2004) on suomalainen jalkapalloilija, pelipaikaltaan hyökkääjä. Hän edustaa Englannin korkeimmalla sarjatasolla WSL:ssa pelaavaa London City Lionessesia. Kauden 2025-2026 toisen puolen hän pelaa lainalla Birmingham Cityssä Englannin toiseksi korkeimmalla sarjatasolla eli WSL2:ssa. Hän pelasi Suomen naisten maajoukkueessa ensimmäisen kerran joulukuussa 2023.

Lindströmin kasvattajaseura on Hyvinkään Palloseura. Hän edusti kaudella 2021 HFA Märskyä mutta oli harjoituksissa tulleen polvivamman vuoksi koko seuraavan kauden poissa kentiltä. Lindström siirtyi marraskuussa 2022 Helsingin Jalkapalloklubiin. Hän pelasi ensimmäisellä liigakaudellaan 23 ottelua ja teki niissä 17 maalia, millä hän oli liigan paras maalintekijä. Elokuussa hän teki neljä maalia vierasottelussa Turun Palloseuraa vastaan.

Lindström siirtyi helmikuussa 2024 englantilaisseura London City Lionessesiin. Hän pelasi kevään aikana kuusi sarjaottelua ja teki niissä kolme maalia. Syksyllä 2024 hän pelasi yhden sarjaottelun mutta jäi syyskuussa tulleen polven eturistisidevamman vuoksi pitkälle sairauslomalle.

Lindström pääsi naisten maajoukkueen mukaan Kansojen liigan otteluihin lokakuussa 2023. Hän pääsi ensimmäisen kerran naisten maaotteluissa kentälle joulukuussa 2023 Kansojen liigan ottelussa Slovakiaa vastaan. Aiemmin hän on pelannut Suomen nuorten maajoukkueissa.

## Lähteet
Transelectrica

**Transelectrica** on Romanian kantaverkoista vastaava osakeyhtiö ja sähkönsiirron systeemioperaattori (TSO). Sen osake noteerataan Bukarestin pörssissä (avoin yhtiö). Yhtiön osake-enemmistön omistaa Romanian valtio.

Transelectrica on Euroopan kantaverkkoyhtiöiden yhteistyöjärjestö ENTSO-E:n jäsenyritys. Romanian kantaverkko  kytkeytyy suurjänniteyhteyksillä Bulgarian (ESO EAD), Serbian (EMS), Unkarin (MAVIR), Ukrainan (Ukrenerho) ja Moldovan (Moldelectrica) kantaverkkoihin.

## Lähteet

## Aiheesta muualla
* Romania - Country Commercial Guide - Energy  (trade.gov)
Egemen Qazaqstan

**Egemen Qazaqstan** (”Suvereeni Kazakstan”) on Kazakstanin pääkaupungissa Astanassa ilmestyvä kazakinkielinen sanomalehti.

Lehti perustettiin vuonna 1919 alueen hallintokaupunkina toimineessa Orenburgissa nimellä *Ushqyn* (”Kipinä”). Se siirtyi vuonna 1925 Qızılordaan ja vuonna 1929 Almatyyn. Lehden nimenä oli vuodesta 1920 *Eńbek týy* (”Työn lippu”), vuodesta 1921 *Eńbekshil qazaq* ja vuodesta 1929 *Eńbekshi qazaq* (”Työtätekevä kazakki”) sekä vuodesta 1932 *Sosıaldy Qazaqstan* ja vuodesta 1937 *Sosıalıstik Qazaqstan* (”Sosialistinen Kazakstan”).

*Sosıalıstik Qazaqstan* oli neuvostoaikana Kazakstanin kommunistisen puolueen sekä Kazakstanin sosialistisen neuvostotasavallan korkeimman neuvoston ja ministerineuvoston äänenkannattaja. Se oli yksi tasavallan tärkeimmistä sanomalehdistä, jonka rinnalla ilmestyivät muun muassa venäjänkielinen *[[Kazahstanskaja pravda]]*, uiguurinkielinen *[[Uiğur avazi|Kommunizm tuği]]*, koreankielinen *[[Korjo ilbo|Lenin kitši]]* ja saksankielinen *[[Deutsche Allgemeine Zeitung|Freundschaft]]*. Kuudesti viikossa ilmestyneen lehden painosmäärä oli 170&nbsp;000 kappaletta vuonna 1983.

Kazakstanin itsenäistyttyä vuonna 1991 lehti sai nimen *Egemendi Qazaqstan*, joka vuonna 1993 muuttui muotoon *Egemen Qazaqstan*. Toimitus muutti Astanaan vuonna 1999. *Egemen Qazaqstanin* ja *Kazahstanskaja pravdan* julkaisuyhtiöt päätettiin yhdistää valtiolliseen Qazaq gazetteri -lehtikustantamoon vuonna 2020. 

Lehteä painetaan pääkaupungin lisäksi myös Almatyssa ja maan aluekeskuksissa. Sen painosmäärä on 206&nbsp;000 kappaletta. Aineistoa julkaistaan myös Internetissä.

## Lähteet

## Aiheesta muualla
* Lehden sivusto
Reijo Työrinoja

**Reijo Juhani Työrinoja** (26. elokuuta 1948 Tampere – 18. marraskuuta 2023 Helsinki) oli suomalainen teologi ja professori.

Työrinoja opiskeli teologiaa Helsingin yliopistossa ja valmistui teologian maisteriksi 1975, lisensiaatiksi 1981 ja väitteli tohtoriksi 1984 tutkielmalla *Uskon kielioppi*, joka tarkasteli uskonnollisten väitteiden ja käsitteiden luonnetta Ludwig Wittgensteinin myöhäisfilosofian valossa. Työrinoja vihittiin papiksi vuonna 1975, ja hän työskenteli virallisena apulaisena Vanhankirkon seurakunnassa 1975–1976 sekä pappina Hangon suomenkielisessä seurakunnassa 1977–1983.

Helsingin yliopistossa Työrinoja toimi vs. yliassistenttina 1983–1991, systemaattisen teologian professorina 1998–2012, osan aikaa myös teologisen etiikan ja uskonnonfilosofian professorina. Vuodesta 2004 hän hoiti myös Turun yliopiston filosofian historian ja uskonnonfilosofian dosentuuria.

Työrinojan tutkimusalueisiin kuuluivat keskiajan filosofia sekä enkelioppi. Hän julkaisi artikkeleita keskiajan ja modernin uskonnonfilosofian ja etiikan alalta sekä suomensi otteita Tuomas Akvinolaisen teoksesta *[[Summa theologiae]]*.

## Lähteet

## Kirjallisuutta
*
Puheenvuoro

**Puheenvuoro** on ihmisen pitämä tilaisuus, jossa ihminen puhuu (esimerkiksi kertoo jostain asiasta). Puheenvuoron voi pyytää erilaisilla tavoilla ja sen pyytäminen vaihtelee eri tapojen ja kulttuurien kesken.

Puheenvuoro voi olla myös median antava osio, jossa henkilö puhuu ja usein kertoo mielipiteensä jostakin asiasta.

## Lähteet
Avahi cleesei

**Avahi cleesei** on Madagaskarilla tavattava villaindrien sukuun kuuluva puoliapina.  Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi.

Se on 55–67 cm pitkä ja painaa 700–1300 grammaa. Selkäpuolen villava turkki on harmaanruskea, vatsapuolen karva on lyhyempää ja vaaleanharmaata. Takajalkojen takapinta on valkoinen. Silmät ovat oranssinruskeat, ja niissä on musta reunus. Kasvot ovat vaaleammat kuin muu pää, ja niitä reunustaa kapea, tumma raita. Häntä on ruskeanharmaa.

Lajia on tavattu viime vuosina vain Tsingy de Bemarahan luonnonsuojelualueella Madagaskarin länsiosassa. Suojelualueen ulkopuolelle jäänyt metsä, jossa indrejä tavattiin vielä 1990-luvulla, on hakattu pois.

*Avahi cleesei* -indrit ovat yöaktiivisia. Ne syövät kasvisravintoa: puiden silmuja, kukkia ja nuoria versoja.

Laji on nimetty englantilaisen koomikon John Cleesen mukaan. Hän on tehnyt paljon työtä indrien suojelemiseksi.

## Lähteet
Intiansivettikissa

**Intiansivettikissa** eli **isosivetti** (*Viverra zibetha*) on sivettikissoihin kuuluva nisäkäslaji. Sitä esiintyy Himalajan seudulla Intian Nanhourin alueelta Nepaliin, Bhutaniin ja eteläiseen Kiinaan. Se elää vuoristoalueilla 3&nbsp;080 metriin saakka. Sen elinympäristöä ovat sekä aina- että kausivihannat metsät. Intiansivettikissan levinneisyysalueella kanta on keskimäärin hitaassa laskussa. Laji luokitellaan kuitenkin elinvoimaiseksi.

## Lähteet
Valot sammuu

**Valot sammuu (Live)** on rap-artisti Cheekin livealbumi, joka on nauhoitettu hänen jäähyväiskeikalta Lahden mäkimontussa 24. elokuuta 2018. Se julkaistiin Liiga Musicin ja Warner Music Finlandin kautta 23. elokuuta 2019. 

Cheek eli Jare Tiihonen ilmoitti musiikkiuransa lopettamisesta marraskuussa 2017. Viimeiselle keikalle myytiin 60 000 lippua vain muutaman minuutin aikana, ja televisiosta sitä seurasi yli 1.5 miljoonaa katsojaa. Keikka ilmoitettiin julkistettavan uudelleen miksattuna ja leikattuna. Samalla keikasta julkaistiin myös videotallenne DVD- ja BluRay-alustoille.

## Kappaleet

## Kokoonpano

* Mikko Kosonen – kitara
* Jari Ilomäki – basso
* Lasse Piirainen – koskettimet
* Mikko Siren – rummut
* Rikhard Murto – perkussiot
* Antti Riihimäki, Luoma – DJ

## Lähteet
Rissan kirkko

**Rissan kirkko** on Indre Fosenin kunnassa Trøndelagin läänissä Norjassa sijaitseva kivinen pitkäkirkko vuodelta 1888.
## Lähteet

## Aiheesta muualla
Leksvikin kirkko

**Leksvikin kirkko** () on Indre Fosenin kunnassa Trøndelagin läänissä Norjassa sijaitseva puinen pitkäkirkko vuodelta 1668.
## Kuvia

Leksvik kirke interiør.JPG|Kirkkosali

## Lähteet

## Aiheesta muualla
Årnset

**Årnset** on taajama Indre Fosenin kunnassa Trøndelagin läänissä Norjassa ja kuntansa hallinnollinen keskus. Taajaman pinta-ala on 0,9 neliökilometriä ja asukasluku 1&nbsp;193 vuonna 2022.

## Lähteet
Microcebus gerpi

**Microcebus gerpi** on hiirimakien sukuun kuuluva pikkumakilaji. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi.

*Microcebus gerpi* on yksi suurikokoisimmista hiirimakilajeista, se on noin 27 cm pitkä ja painaa 68 grammaa.

*Microcebus gerpi* on aktiivinen yöaikaan, jolloin se etsii ravintoa metsässä. Auringonlaskusta auringonnousuun se torkkuu pesäkolossaan, ja joissain tilanteissa se voi vaipua horrokseen jopa kuuden kuukauden ajaksi.

Laji elää Madagaskarin keskiosassa. Sitä on havaittu vain Sahafinan aarniometsässä ja sitä ympäröivillä alueilla lähellä Andasibe-Mantadian kansallispuistoa, noin 20 km saaren itärannikolta.

Vuonna 2018 arvioitiin, että tämä laji on maailman 25 uhanalaisimman apinalajin joukossa.

## Lähteet